Xoghaye ku xigeenka Xisbiga Waddani Jamaal Jaamac Xaamud ayaa isna dhankiisa, wuxuu yidhi “Xukuumaddu ugu horeyn qaabkii loo baahnaa inay ku xakeemayso sicir bararka may abaarin, ee meelo kale oo aanay waxba ka galin ayey isku qaaday, waxay ahayd inay xadido lacagtan la soo daabacayo, waxay ahayd inay joojiso lacagta qaadka ee Itoobiya ee doolarka lagu qaadanayo oo lacagtii birta soo celiso, waxay ahayd inay la timaado qorshe iyo siyaasada sicir bararka ku joojinayso, laakiin qaabkan ay isticmaashay waa qaab aan waxba taraynin, ta kale iyadoo sicir barar jiro, oo abaaro jiraan, ayaa halkii looga baahnaa inay umadda ku kasbato Xukuumaddu wada hadal, ayey dagaal qaaday, laakiin waxa xaqiiqo ah in dagaalkaas ay dad badan oo maatiya oo danyar ahi ay ku qaxeen”.
